b'\n_START_ARTICLE_\nVida Mokrin Pauer\n_START_SECTION_\n\xc5\xbdivljenjepis\n_START_PARAGRAPH_\nLeta 1984 je v Ljubljani na Filozofski fakulteti diplomirala iz primerjalne knji\xc5\xbeevnosti in literarne teorije, leta 1985 pa je diplomirala \xc5\xa1e iz bibliotekarstva._NEWLINE_Od leta 1985 je bila zaposlena v Gori\xc5\xa1ki knji\xc5\xbenici Franceta Bevka. Od leta 1989 je svobodna umetnica. Do leta 2002 je bila 9 let honorarna literarna urednica revije Primorska sre\xc4\x8danja._NEWLINE_Poezijo je za\xc4\x8dela objavljati v \xc4\x8dasopisih in revijah s \xc5\xa1estnajstimi leti. V \xc4\x8dasu literarnega urednikovanja je objavila na Radiu Slovenija in v periodiki ve\xc4\x8d kot sto recenzij sodobnega leposlovja. Vodila je delavnice za otroke, mladostnike in odrasle in bila \xc4\x8dlanica \xc5\xbeirij za literarne nagrade. Njene pesmi bile prevedene v deset tujih jezikov: angle\xc5\xa1\xc4\x8dino, bolgar\xc5\xa1\xc4\x8dino, \xc4\x8de\xc5\xa1\xc4\x8dino, franco\xc5\xa1\xc4\x8dino, italijan\xc5\xa1\xc4\x8dino, makedon\xc5\xa1\xc4\x8dino,nem\xc5\xa1\xc4\x8dino, slova\xc5\xa1\xc4\x8dino, srb\xc5\xa1\xc4\x8dino, \xc5\xa1pan\xc5\xa1\xc4\x8dino.'